Imtella' Marzu 15, 2021 - Aġġornata 15 Ta' Marzu, 2021 6:28pm Fl-Awstrija, jirreżenja l-uffiċjal tas-saħħa responsabbli mill-ordnijiet tat-tilqim tal-coronavirus wara li rriżultaw nuqqasijiet fil-proċess li bih kien qed jinxtara t-tilqim. Il-Ministeru tas-Saħħa Awstrijak qal li dan l-uffiċjal, Clemens Auer, irriżenja, wara li fil-jiem li għaddew il-Kanċiller Sebastian Kurz wera t-tħassib tiegħu għall-mod kif qed jitqassam it-tilqim madwar l-Unjoni Ewropea kollha. Huwa allega li Malta u l-Olanda qed jirċievu iktar dożi tat-tilqim minn pajjiżi oħrajn. Madanakollu jirriżulta li l-Awstrija setgħet tordna iktar tilqim mid-dożi ta' riserva li ma kinux qed jintużaw minn pajjiżi oħra tal-Unjoni Ewropea.